20mm black Hook and Loop Tape self adhesive hook and loop roll Silk Printing Logo of item 105182564
self adhesive hook-
Focus Products : eye self locking hook , self stick hook In Flames - Vacuum Tab Online | UG Plus @ Ultimate-Guitar.com
Easiest way to learn “Vacuum”
“Vacuum” by In Flames
To play “Vacuum” start Tab Pro Free trial Kind uit mense-handelaar se kloue gered | Netwerk24
Deur Andrea Küsel 19 Julie 2019 21:12
Judith Nyantumba (57) is Donderdag aan mensehandel skuldig bevind en is in die streekshof in Carolina, Mpumalanga, gevonnis.
Kapt. Dineo Sekgotodi, woordvoerder van die Valke, sê Nyantumba het die seun in Mei 2018 uit Mosambiek die land ingesmokkel en hom sonder betaling vir haar laat werk.
“Hy het daaglikse take in haar huis verrig, soos om na ander kinders om te sien, hulle te voer en om die huis skoon te maak.”
Volgens Sekgotodi het die vrou se bure onraad vermoed en kort daarna die polisie van dié seun in kennis gestel.
“Die Valke se eenheid vir ernstige georganiseerde misdaad het die saak onmiddellik oorgeneem en verseker dat die verdagte aan die pen ry.”
Sekgotodi sê die seun word nou in ’n plek van veiligheid gehou totdat hy na Mosambiek kan terugkeer. Sy sê daar word tans na sy ouers gesoek.
Amanda de Swart van die traumasentrum in die Malelane-polisiekantoor, naby die grens met Mosambiek, sê gevalle soos hierdie een is algemeen.
“Mense kom baie maklik oor die grens sonder die nodige dokumentasie. Hulle bring kinders van Mosambiek na Suid-Afrika om in fabrieke te werk, seksslawe te wees en om dwelms te verkoop.”
De Swart sê baie van dié kinders beland dan in die Uthandiwe-kinderhuis in Malelane wanneer die polisie die mensehandelaars voorkeer.
“ ’n Mens weet nie altyd waar om te begin soek na die kinders se ouers nie omdat hulle geen dokumente het nie. Een kind was vier jaar oud toe sy by die kinderhuis aangekom het en haar ouers is eers opgespoor toe sy 11 jaar oud was.”
Om onwettig die land binne te kom sal jou sowat R50 kos. Niemand kyk na dokumentasie op die grensposte nie.
Sy sê die trauma waardeur dié kinders gaan vat etlike jare om te genees.
“Hulle het geen lewe of toekoms in Suid-Afrika nie omdat hulle nie gedokumenteer is nie. Hulle moet wag sodat hul ouers opgespoor word voordat hulle na hul tuisland kan teruggaan.”
De Swart sê ’n beginpunt om dié probleem op te los is om beter kontrole by grensposte toe te pas.
“Om onwettig die land binne te kom sal jou sowat R50 kos. Niemand kyk na dokumentasie op die grensposte nie.”
Sy sê die traumasentrum en die kinderhuis doen ook baie bewusmaking onder ouers en kinders.
“Daar is mense wat kinders na Suid-Afrika lok met beloftes. Die kinders gryp dan na hoop wat eintlik nie bestaan nie.”
De Swart sê hulle leer mense om op die uitkyk te wees vir tekens van mensehandel en die gevaar daarvan.
Genl.maj. Zodwa Mokoena, het die ondersoek- en vervolgingspan geloof vir hul vinnige werk.
Mokoena moedig die publiek aan om gevalle aan te meld waarin kinders uitgebuit word.
Meer oor: Valke | Mpumalanga | Mosambiek | Kind | Mensehandel